open-index/open-wikipedia-markdown huggingface dataset:
کۆشکی سۆستدایک

وێنۆک
**کۆشکی سۆستدایک** کۆشکێکە کە پێشتر سەر بە بنەماڵەی شاهانەی هۆڵەندی بووە. پێکهاتووە لە بلۆکێکی ناوەندی و دوو باڵ.ڕاستییە خێراکان ناوی پێشوو، زانیاری گشتی .هەرچەندە ناوی گوندی سۆستدایک بووە کە تا ڕادەیەکی زۆر لە شارەوانی سۆێستدایە، بەڵام کۆشکی سۆستدایک تەنها لە باکووری سنوورەکە لە شارەوانی بارن لە پارێزگای ئۆترێختە. زیاتر لە شەش دەیە ماڵی شاژن جولیانا و هاوسەرەکەی شازادە بێرنارد بووە تا مردنیان لە ساڵی ٢٠٠٤.

## مێژوو
لە ناوەڕاستی سەدەی حەڤدەهەمدا خانووی لادێیی لەسەر زۆیستدایک بۆ کۆرنێلیس دی گراف دروستکرا. لە ساڵانی ١٦٥٥-١٦٦٠ دی گراف بەشداری لە پەروەردەکردنی ویلێمی سێیەمی پرتەقاڵدا کردووە، وەک لە نامەکانیدا لە سۆستدایک بۆ ویلایەتە گشتییەکان و برازاکەی یۆهان دی ویت دەردەکەوێت. لە هاوینەکاندا خێزانەکە کاتێکی زۆریان لە کۆشکی سۆستدایک بەسەر دەبرد و کوڕەکانی دی گراف پیتەر و جاکۆب دی گراف لەگەڵ ویلێمی گەنج یارییان دەکرد. لە ساڵی ١٦٧٤ دوای ڕامپجار، جاکۆب دی گراف بە نرخێکی کەمی ١٨٧٥٥ گیلدەر فرۆشتی بە ستادۆدەر ویلیامی سێیەم.پاشان کۆشکەکە لە سەرەتادا وەک کۆشکێکی ڕاوکردن دەستی پێکرد کە لە نێوان ساڵانی ١٦٧٤ بۆ ١٦٧٨ لەلایەن مۆریتس پۆستەوە دروستکرا، کە هەروەها بەشداربوو لە دروستکردنی دوو کۆشکی شاهانەی دیکە، کۆشکی هویس تێن بۆش و کۆشکی نۆردیندە. ویلیام لە ساڵی ١٦٨٨ هۆڵەندای بەجێهێشت و وەک ویلیامی سێیەمی ئینگلتەرا لە لەندەن نیشتەجێ بوو.لە کاتی لەشکرکێشی فەرەنسا لە ساڵی ١٧٩٥، کۆشکەکە وەک غەنیمەتێکی جەنگ دەستی بەسەردا گیرا و کرا بە میوانخانەی سەربازانی فەرەنسی. کاتێک لویس بۆناپارت بوو بە پاشای هۆڵەندا، دەستی بەسەردا گرت و وای لێکرد درێژ بکرێتەوە و نۆژەن بکرێتەوە.لە ساڵی ١٨١٥ پێشکەش بە ویلیامی دووەمی هۆڵەندا کرا وەک ڕێزلێنانێک بۆ خزمەتەکانی لە شەڕی واتەرو. لە ساڵی ١٨١٦ تا ١٨٢١ کۆشکەکە بە زیادکردنی دوو باڵ، باڵی باکوور یان بارن و باڵی باشوور یان سۆێست، بە شێوەیەکی بەرچاو فراوانتر کرا. لە ساڵی ١٨٤٢ ناوەڕۆکەکەی دەوڵەمەندتر بوو بە زیادکردنی کەلوپەلی نیوکلاسیکی کۆشکەکەی پێشووی لە برۆکسل کە ئەمڕۆ کۆشکی ئەکادیمیایە.سۆستدایک لە ساڵی ١٩٧١ بوو بە موڵکی دەوڵەتی هۆڵەندا، هەرچەندە شازادە جولیانا (شاژنی هۆڵەندا لە ١٩٤٨ تا ١٩٨٠) و شازادە بێرنارد وەک شوێنی نیشتەجێبوونی فەرمی بەکارهێنرا تا هەردووکیان لە ساڵی ٢٠٠٤دا کۆچی دواییان کرد و زیاتر لە ساڵێک بەکارنەهێنراوە پێش ئەوەی بەڕووی خەڵکدا بکرێتەوە. لە بەهاری ٢٠٠٦ تا ٢٠١٧، دەتوانرا سەردان بکرێت، تا بڕیارێک سەبارەت بە بەکارهێنانی داهاتووی بدرێت.

## وەبەرهێنەران
لە ساڵی ٢٠١٧ کۆشکەکە فرۆشرا بە کۆمپانیای Made in Holland کە پلانیان هەیە هۆتێل و سەنتەری بۆنە و ٦٥ خانوو لە گۆڕەپانەکەدا پەرەپێبدەن. دارستانێک بە ناوی بارنس بۆس، تەنیشت کۆشکەکە. لە نێوان ساڵانی ١٧٣٣ بۆ ١٧٥٨ وەک باخچەیەکی دیمەنی فەرەنسی پەرەی پێدراوە.

## سەرچاوەکان
ھەڵبژاردەی تۆپی پێی میانمار

**ھەڵبژاردەی تۆپی پێی میانمار** نوێنەرایەتی میانمار دەکات لە تۆپی پێی یەکێتییە نێودەوڵەتییەکانی پیاوان و لەلایەن فیدراسیۆنی تۆپی پێی میانمارەوە سەرپەرشتی دەکرێت.تا ساڵی ١٩٨٩ بە **ھەڵبژاردەی تۆپی پێی بۆرما** ناسرابوون، کاتێک ناوی بۆرما گۆڕدرا بۆ میانمار. لە سەردەمی گەشەسەندنیاندا، بۆرما پلەی دووەمی لە جامی ئاسیای ساڵی ١٩٦٨ بەدەستھێنا، بەشداری لە ئۆڵۆمپیادی ھاوینەی ساڵی ١٩٧٢ و لە یارییەکانی ئاسیادا کرد و دوو جار یارییەکانی ئاسیای بردووەتەوە؛ لە ساڵانی ١٩٦٦ و ١٩٧٠, و ڕووداوی تۆپی پێی یارییەکانی باشووری ڕۆژھەڵاتی ئاسیا لە پێنج بۆنەی یەک لە دوای یەکدا؛ لە ساڵانی ١٩٦٥ و ١٩٦٧ و ١٩٦٩ و ١٩٧١ و ١٩٧٣. تا کۆتایی سەدەی بیستەم بەشداری ھیچ پاڵاوتنێکی جامی جیھانیی فیفا نەکرد، ەمەش بەشداربوو لە خراپترکردنی ئاستی ھەڵبژاردەکە. لەوەتەی ناوەکەی گۆڕاوە، بەرزترین دەستکەوتی میانمار میدالیای زیوین لە یارییەکانی باشووری ڕۆژھەڵاتی ئاسیا لە ساڵی ١٩٩٣. میانمار یەکەم یاری خۆی لە پاڵاوتنەکانی جامی جیھانیی فیفا لە ساڵی ٢٠٠٧ لە پاڵاوتنەکانی جامی جیھانیی فیفا ٢٠١٠ ئەنجامدا و بە ئەنجامی ٠–٧ و ٠–٤ لە چین دۆڕا.

## نازناوەکان
## نێودەوڵەتی
* **پاڵەوانێتی تۆپی پێی ئۆڵۆمپیاد**

:* خەڵاتی یاری دادپەروەرانە: ساڵی ١٩٧٢
* **[[جامی نەتەوەکانی ئاسیا|جامی ئاسیای ئاسیا]]**

:* پەڕگە:Med_2.png پلەی دووەم (١): ١٩٦٨
* **یارییەکانی ئاسیا**

:* پەڕگە:Med_1.png **میدالیای زێڕ** (٢): ١٩٦٦، ١٩٧٠ *
:* پەڕگە:Med_3.png میدالیای برۆنزی (١): ١٩٥٤

## ھەرێمی
* **پاڵەوانێتی تۆپی پێی ئاسیان**

: پلەی چوارەم /پێش کۆتایی(٢): ٢٠٠٤، ٢٠١٦
* **یارییەکانی باشووری ڕۆژھەڵاتی ئاسیا**

:* پەڕگە:Med_1.png**مەدالیای زێڕ** (٥): ١٩٦٥ *، ١٩٦٧، ١٩٦٩، ١٩٧١، ١٩٧٣
:* پەڕگە:Med_2.png مەدالیای زیو (٣): ١٩٦١, ١٩٩٣, ٢٠٠٧, ٢٠١٥
:* پەڕگە:Med_3.png مەدالیای برۆنزی (٢): ١٩٧٥, ١٩٧٧, ٢٠١١

## خەڵاتەکانی تر
* **پاڵەوانێتی مێردێکا**

:* پەڕگە:Med_1.png **براوەکان** (٤): ١٩٦٤، ١٩٦٧ *، ١٩٧١، ٢٠٠٦
:* پەڕگە:Med_2.png پلەی دووەم (٤): ١٩٦٦، ١٩٦٨، ١٩٧٠، ٢٠٠٧
* **پاڵەوانێتی ساڵانەی جاکارتا**

:* پەڕگە:Med_1.png **براوەکان** (٤): ١٩٧١، ١٩٧٣، ١٩٧٤، ١٩٧٥
:* پەڕگە:Med_2.png پلەی دووەم (١) ١٩٧٦
* **جامی کۆریا** (جامی سەرۆک)

:* پەڕگە:Med_1.png **براوەکان** (٣): ١٩٧١ *، ١٩٧٢، ١٩٧٣ *
:* پەڕگە:Med_2.png پلەی دووەم (١): ١٩٧٥
:* پەڕگە:Med_3.pngپلەی سێیەم (١): ١٩٧٤
* **جامی چالنجی گەورەی شاھانەی میانمار**

:* پەڕگە:Med_1.png **براوەکان** (٢): ٢٠٠٦, ٢٠٠٨
* **جامی ئاشتی فلیپین**

:* پەڕگە:Med_1.png **براوەکان** (١): ٢٠١٤
* **جامی کۆڵۆمبۆ**

:* پەڕگە:Med_3.png**پلەی سێیەم** (٣): ١٩٥٢ *، ١٩٥٣، ١٩٥٥
* **جامی پڵنگی ٤ نەتەوە**

:* پەڕگە:Med_2.pngپلەی دووەم (١): ١٩٩٥
* **جامی بانکی ئای ئەی**

:* پەڕگە:Med_3.png< **پلەی سێیەم** (١): ٢٠١٦
* **زنجیرەی سێ نەتەوە (ھیندستان)**

:* پەڕگە:Med_2.png پلەی دووەم (١): ٢٠٢٣ *
: ***** *جام ھاوبەش*

## سەرچاوەکان

## بەستەرە دەرەکییەکان

*  
* میانمار لە یەکێتیی تۆپی پێی ئاسیا
* میانمار لە فیفا

پۆل:ھەڵبژاردەکانی تۆپی پێ
ھەڵبژاردەی تۆپی پێی زەنگبار

**ھەڵبژاردەی تۆپی پێی زەنگبار** نوێنەرایەتی زەنگبار دەکات لە تۆپی پێی نێودەوڵەتیدا و لەلایەن فیدراسیۆنی تۆپی پێی زەنگبار سەرپەرشتی دەکرێت.زەنگبار ئەندامی فیفا نییە و بۆیە مافی بەشداریکردنی نییە لە جامی جیھانیی فیفا. دوورگەکە بەشێکە لە وڵاتی تانزانیا کە ناسنامەی فیفای لەسەر ئاستی نێودەوڵەتی ھەیە. زەنگبار ئەندامێکی تەواو سەربەخۆی یەکێتی تۆپی پێی ئەفریقا بوو، بەڵام ھەرگیز ھەڵبژاردەکە نەیتوانیوە بەشداری جامی نەتەوەکانی ئەفریقا بکات. یەکەمین یاری خۆی لە ١٨ی ئەیلوولی ١٩٤٧ بەرامبەر ھەڵبژاردەی تۆپی پێی تانزانیا ئەنجامدا کە بە ئەنجانی ٣–١یارییەکەی دۆڕاند.لە مانگی ئازاری ٢٠١٧ لە یەکێتی تۆپی پێی ئەفریقا وەرگیرا و شایستەی جامی نەتەوەکانی ئەفریقا بوو. بووە ٥٥ھەمین ئەندامی ڕێکخراوەکە، بەڵام دوای چوار مانگ ئەندامێتی ھەڵوەشایەوە، ئەحمەد ئەحمەد سەرۆکی یەکێتیی تۆپی پێی ئەفریقا بانگەشەی ئەوەی کرد کە نەدەبوو ناوچەکە وەربگیرێت، چونکە دەوڵەتێکی خاوەن سەروەر نەبووە. یاساکانی فیفا دوو تیپی لە یەک وڵات قەدەغە کردووە.

## سەرچاوەکان

## بەستەرە دەرەکییەکان
* زەنگبار لە CAF
* زەنگبار لە فیفا
* پاڵەوانێتی ڕۆژھەڵات و ناوەڕاستی ئەفریقا (CECAFA) لە RSSSF

پۆل:ھەڵبژاردەکانی تۆپی پێ
ناسیۆنالیزمی ژاپۆنی

**ناسیۆنالیزمی ژاپۆنی** (بە ژاپۆنی: 国粋主義: کوکوشی سوگی) جۆرێکە لە ناسیۆنالیزم و جەخت لەسەر ئەو باوەڕە دەکاتەوە کە ژاپۆنییەکان نەتەوەیەکی یەکسانن کە یەک کلتووری نەگۆڕیان ھەیە، و ئەمەش یەکگرتوویی گەلی ژاپۆن بەھێز دەکات. لەماوەی دوو سەدەی ڕابردوودا، کۆمەڵەیەکی فراوان لە بیرۆکە و چەمکی نوێ پێکھاتووە کە لەلایەن خەڵکی ژاپۆنەوە لە پەیوەندی لەگەڵ وڵاتەکەی خۆیان، سروشتی کلتووری، سیستەمی سیاسی و چارەنووسی مێژوویی داڕێژراوە. بۆ جیاکردنەوەی ناسیۆنالیزمی کولتووری ژاپۆنی (بڕوانە *[[نیحۆنجینرۆن]]*) لە ناسیۆنالیزمێکی سیاسی یان دەوڵەتی، چونکە چەندین جۆری ناسیۆنالیزمی کولتووری ھەن، کە دوژمنایەتی دەوڵەتی نەتەوەیی دەکەن.

## مێژووی کورت
ناسیۆنالیزمی ژاپۆنی لە کۆتایی سەدەی نۆزدەھەمدا سەریھەڵدا، کە زیاتر بەھۆی شەڕی ڕووسیا‒ژاپۆن و جەنگی جیھانیی دووەم ھەستی ناسیۆنالیزمی ژاپۆنی بڵاو و چڕتر کردەوە. دوای جەنگ، سەرەڕای شکستی ژاپۆن و نیشاندانی وڵاتەکە وەک وڵاتێکی ئاشتیخواز، بەڵام ھێشتا ناسیۆنالیزم بەردەوامە و مشتومڕەکانی لەسەر مێژوو و سیاسەتە سەربازییەکان ھەر کاری پێ دەکرێت.

## سیاسەتی ناسیۆنالیستەکان
### بنەچە و حیزبە ناسیۆنالیستەکان
لە ساڵی ١٨٨٢ حکومەتی ژاپۆن پارتی "پارتی پارێزگاری ئیمپراتۆری"ی دامەزراند، کە یەکێک بوو لە یەکەم پارتە ناسیۆنالیستەکانی ئەو وڵاتە. لە جەنگی ڕووسیا‒ژاپۆنەوە دەستی پێکرد، ژاپۆن ناوی ئیمپراتۆری ژاپۆنی بۆ ناوی پارتەکە وەرگرت.

شەڕەکانی ژاپۆن دژی چین و ڕووسیای مۆدێرن بووە ھۆی زیاتر بوونی ھەستی نیشتیمانپەروەری لە نێو گەلی ژاپۆن، لەم قۆناغەوە مەزارگەی یاسوکونی (کە لە ساڵی ١٨٦٩ دامەزرا) گۆڕدرا بۆ شوێنی گرنگیدان بە ھەستی ناسیۆنالیستەکان و کۆبوونەوەی ناسیۆنالیستەکان، و تا کۆتایی جەنگی جیھانیی دووەم پشتیوانی لە دەوڵەت دەکرد. یاسوکونی تایبەت بوو بەو ژاپۆنی و نا ژاپۆنییانەی کە لە خزمەتکردنی ژاپۆن گیانیان لەدەستدابوو و بریندار ببوون.

لە ساڵی ١٩٢٥ تا ١٩٣٥، ئایدۆلۆژیای ناسیۆنالیستی بەرەوپێش ڕۆیشت و ھەوڵ درا کاریگەری لەسەر دیمەنی سیاسی ژاپۆن دروست بکات. سەرەڕای ئەوەی کە ھەوادارانی ناسیۆنالیزم بەگشتی تاڕادەیەک کەم بوو، بەڵام خوێنەرێکی بەرفراوانی لەنێو سیاسەتمەدارانی ڕاستڕەودا ھەبوو و کە بانگەشەی بۆ سەرکردە و ئیمپراتۆری وڵات دەکرد، ئەمەش ڕێنیشاندەری سەرەکی ئاشناکردنی ناسیۆنالیزم بوو بە خەڵکی ژاپۆن.

### دەسەڵاتی سیاسی
[وێنۆک| [ئاڵای خۆری ھەڵھاتوو]]
وێنۆک| ئاڵای دەریایی کەشتی جەنگی میکاسا
لە دوای ئاوەدانکردنەوەی وڵاتە، کەسایەتی ناوەندی دەوڵەتەکە ئیمپراتۆر بوو. بەپێی دەستوور، ئیمپراتۆر سەرۆکی دەوڵەت بووە (لە ماددەی چوارەم) و فەرماندەی باڵای سوپا و ھێزی دەریایییە (لە ماددەی ١١). ھەروەھا ئیمپراتۆر ھیرۆھیتۆ لە ساڵی ١٩٣٧ەوە فەرماندەی بارەگای گشتی ئیمپراتۆر بوو. ھاووڵاتیانی ژاپۆن کۆکرانەوە بۆ بەرگری کردن لە وڵاتەکە، کە تێیدا ھەموو ھەوڵەکانی نەتەوە پشتگیری لە ئامانجە بەکۆمەڵەکان دەکرد، بە پڕوپاگەندەی ئەفسانە نیشتمانییەکان، و بەم شێوەیە ناسیۆنالیزمی ژاپۆنی "کۆدەنگییەکی نیشتمانی" بەدەست ھێنا.

## بەستەرە دەرەکییەکان
* ناسیۆنالیستە نوێیەکانی ژاپۆن
* سەرھەڵدانی ناسیۆنالیستە نوێیەکانی ژاپۆن: مانای ناوەڕۆکەکەی بۆ وڵاتی ئەمریکا
* بەستەرێک بۆ ناسیۆنالیزمی ژاپۆنی
* توێژینەوەیەکی زانکۆ سەبارەت بە ناسیۆنالیزمی ژاپۆنی
* بەرزبوونەوەی ناسیۆنالیزمی ژاپۆنی؟
* مەزارگەی یاسوکونی و ناسیۆنالیزمی ژاپۆنی و دەستوورەکەی

## سەرچاوەکان

پۆل:ئیمپڕاتۆریەتی ژاپۆن
پۆل:نەتەوەی ژاپۆنی
پۆل:وتارەکان بە دەقی زمانی ژاپۆنی
پۆل:ناسیۆنالیزم
پۆل:ناسیۆنالیزمەکان
پۆل:نیشتمانپەروەری
ھەڵبژاردەی تۆپی پێی فلیپین

**ھەڵبژاردەی تۆپی پێی فلیپین** نوێنەرایەتی فلیپین دەکات لە تۆپی پێی نێودەوڵەتیدا، لەلایەن فیدراسیۆنی تۆپی پێی فلیپین (PFF) سەرپەرشتی دەکرێت و لە ساڵی ١٩١٣ەوە لە ئاستی نێودەوڵەتیدا یاری دەکات. پێش جەنگی جیھانی دووەم، فلیپین بەردەوام لە یارییەکانی پاڵەوانێتی ڕۆژھەڵاتی دووردا لەگەڵ ژاپۆن و کۆماری چین ڕکابەری دەکرد. تا ئێستا ھەڵبژاردەکە ھەرگیز نەیتوانیوە سەرکەوتن بۆ جامی جیھانی فیفا بەدەستبھێنێت، و تەنھا جارێک سەرکەوت بۆ جامی ئاسیا، لە ساڵی ٢٠١٩. لە جامی چالێنجی ئاسیای ٢٠١٤ پلەی دووەمی بەدەستھێنا دوای ئەوەی لە یاری کۆتاییدا بە فەلەستین دۆڕا. بە پێچەوانەی زۆربەی وڵاتانی باشووری ڕۆژھەڵاتی ئاسیا کە تۆپی پێ بەناوبانگترین وەرزشە، بەناوبانگترین وەرزشەکانی فلیپین تۆپی سەبەتە و مستانێیە، ئەمەش لە ئەنجامی دەسەڵاتی ئینتیدابی ئەمریکییە. بووە ھۆکاری دوورخستنەوەی زۆرێک لە بەھرەمەندەکانی تۆپی پێ و بەشدارە لە نەبوونی سەرکەوتنی تۆپی پێ لە وڵاتدا. زۆر جار فلیپین بەشداری پاڵەوانێتی تۆپی پێی ئاسیان دەکات بەلام پلەکانی خوارەوەی ڕیزبەندی بەدەست دەھێنێت. بەڵام لە دوای پاڵەوانێتی تۆپی پێی ئاسیان لە ساڵی ٢٠١٠ەوە، وڵاتەکە ھەوڵی پەرەپێدانی تۆپی پێی داوە، ئەمەش ھاندەرێکی زیاتری بۆ زیاتر پەرەپێدانی تۆپی پێ و پشتگیریکردنی ھاندەرانی دروست کردووە.دواجار بووە ھۆی ئەوەی وڵاتەکە یەکەم بەشداری لە پاڵەوانێتییەکی گەورەدا بکات لە جامی ئاسیای ٢٠١٩.

## جل و بەرگ

## ڕێزلێنان

* **جامی چالێنجی ئاسیا**
** پەڕگە:Med_2.png پلەی دووەم (١): ٢٠١٤
** پەڕگە:Med_3.png پلەی سێیەم (١): ٢٠١٢

### ھەرێمی
* **پاڵەوانێتی تۆپی پێی ئاسیان**
** پێش کۆتایی (٤): ٢٠١٠, ٢٠١٢, ٢٠١٤, ٢٠١٨
* **یارییەکانی باشووری ڕۆژھەڵاتی ئاسیا**
** پلەی چوارەم (١): ١٩٩١
* **یارییەکانی پاڵەوانێتی ڕۆژھەڵاتی دوور**
** پەڕگە:Med_1.png **میدالیای زێڕ** **(١)**: ساڵی ١٩١٣
** پەڕگە:Med_2.png مەدالیای زیو (٦): ١٩١٥، ١٩١٧، ١٩١٩، ١٩٢١، ١٩٢٣، ١٩٢٥
** پەڕگە:Med_3.pngمیدالیای برۆنزی (٣): ١٩٢٧، ١٩٣٠، ١٩٣٤

## سەرچاوەکان

* فیدراسیۆنی تۆپی پێی فلیپین
* فلیپین لە یاریگای AFC
* فلیپین لە فیفا
* فلیپین – ڕیزبەندی ئیلۆی تۆپی پێی جیھانی لە ELOratings.net 
* 
* 

پۆل:ھەڵبژاردەکانی تۆپی پێ
ھەڵبژاردەی تۆپی پێی تایلەند

**ھەڵبژاردەی تۆپی پێی تایلەند** نوێنەرایەتی تایلەند دەکات لە تۆپی پێی نێودەوڵەتیدا و لەلایەن یەکێتی تۆپی پێی تایلەندەوە سەرپەرشتی دەکرێت. ھەڵبژاردەی پێشوو کە بە ناوی سیام بوو، لە ساڵی ١٩١٥ دامەزراوە و یەکەم یاری نافەرمی خۆی بەرامبەر تیپێکی ئەورووپی ئەنجامدا لە یاریگای یانەی وەرزشی شاھانەی بانکۆک لە ٢٠ی کانوونی دووەمی ئەو ساڵەدا؛ و یەکەم یەکەمین یاری نێودەوڵەتی فەرمی کە فیفا دانیپێدا ناوە بەرامبەر ھەڵبژاردەی چین لە ٢٠ی ئابی ١٩٤٨ لە شاری بانکۆک بوو، کە بە ئەنجامی ٦–١ یارییەکەی دۆڕاند.لە پێشبڕکێی ناوچەییدا، تایلەند سەرکەوتووترین تیپی تۆپی پێیە لە باشووری ڕۆژھەڵاتی ئاسیا  بە حەوت جامەکانی پاڵەوانێتی تۆپی پێی ئاسیان و نۆ مەدالیای زێڕی لە یارییەکانی باشووری ڕۆژھەڵاتی ئاسیا، بە سەرکەوتووترین ھەڵبژاردەکانی زۆرترینە ھەر وڵاتێکی باشووری ڕۆژھەڵاتی ئاسیا دادەنرێت. تایلەند پلەی سێیەمی لە جامی ئاسیای ساڵی ١٩٧٢ بەدەستھێنا کە میوانداری بوو، و تا ئێستا بە گشتی حەوت یاری لە جامی ئاسیادا کردووە. جگە لەوەش تیمەکە لە یارییەکانی ئاسیادا لە ساڵانی ١٩٩٠ و ١٩٩٨ گەیشتە پلەی چوارەم و دووجاریش بەشداری ئۆڵۆمپیادی ھاوینە کردووە؛ بەڵام تایلەند نەیتوانیوە دەستکەوتی بەرزتر لە تۆمارە کیشوەری و جیھانییەکان بەدەستبھێنێت. تیپەکە یەکەم سەرکەوتنی لە جامی ئاسیای لە ساڵی ٢٠٠٧ بەدەستھێنا و ناچار بوو ٤٧ ساڵ چاوەڕێ بکات تا دواجار لە ساڵی ٢٠١٩ لە قۆناغی کۆمەڵەکان دەربچێت. ھەروەھا تایلەند دوو جار سەرکەوت بۆ قۆناغی کۆتایی پاڵاوتنەکانی جامی جیھانی فیفا، لە ساڵانی ٢٠٠٢ و ٢٠١٨، بەڵام نەیتوانی سەرکەوێت بۆ پاڵەوانێتییەکە.

## ڕێزلێنان
* **[[جامی نەتەوەکانی ئاسیا|جامی ئاسیای ئاسیا]]**
** پەڕگە:Med_3.png پلەی سێیەم (١): ١٩٧٢
* **یارییەکانی ئاسیا**
** پلەی چوارەم (٣): ١٩٩٠, ١٩٩٨, ٢٠١٤

### نازناوی ناوچەیی
* **پاڵەوانێتی تۆپی پێی ئاسیان**
** پەڕگە:Med_1.png **پاڵەوانان** (٧): ١٩٩٦, ٢٠٠٠, ٢٠٠٢, ٢٠١٤, ٢٠١٦, ٢٠٢٠, ٢٠٢٢
** پەڕگە:Med_2.png پلەی دووەم (٣): ٢٠٠٧, ٢٠٠٨, ٢٠١٢
* **یارییەکانی باشووری ڕۆژھەڵاتی ئاسیا**
** پەڕگە:Med_1.png **مەدالیای زێڕ** (٩): ١٩٦٥ *، ١٩٧٥، ١٩٨١، ١٩٨٣، ١٩٨٥، ١٩٩٣، ١٩٩٥، ١٩٩٧، ١٩٩٩
** پەڕگە:Med_2.png مەدالیای زیو (٤): ١٩٥٩، ١٩٦٩، ١٩٧٧، ١٩٩١
** پەڕگە:Med_3.png مەدالیای برۆنزی (٥): ١٩٦١، ١٩٦٧، ١٩٧١، ١٩٧٩، ١٩٨٧

## سەرچاوەکان

## بەستەرە دەرەکییەکان

* یەکێتی تۆپی پێی تایلەند 
* پڕۆفایلی فیفای تایلەند
* پرۆفایلی تایلەند AFC

پۆل:ھەڵبژاردەکانی تۆپی پێ
دیدی کۆنگ

**دیدی کۆنگ** () کارەکتەری ناسراوە لە جیھانی کایە ڤیدیۆیییەکان، بەھۆی دەرکەوتنی لە نازناوە جیاوازەکانی نینتێندۆ ناسراوە، بەتایبەتی لەناو زنجیرەکانی ماریۆ و دۆنکی کۆنگ. یەکەم جار لە یاری «دۆنکی کۆنگ کانتری» بۆ سیستەمی کات بەسەربردنی سوپەر نینتێندۆ دەرکەوت و لەو کاتەوە بووەتە کەسایەتییەکی بەناوبانگ و ئایکۆنی لە کۆمەڵگەی یاریکردندا. زۆرجار دیدی کۆنگ وەک مەیموونێکی بچووک و چالاکی و وزەبەخش وێنا دەکرێت کە کڵاوێکی سووری لەسەرە و لۆگۆیەکی جیاوازی لەسەر تەوەرەی نینتێندۆیە. بە کەسایەتی دۆستانە و سەرگەردانی ناسراوە، ھەروەھا پەیوەندی نزیکی لەگەڵ دۆنکی کۆنگ کە کارەکتەری دیکەی دیارە لە گەردوونی نینتێندۆدا. یەکێک لە ڕۆڵە دیارەکانی دیدی کۆنگ وەک کارەکتەری یاریکردنە لە زنجیرەی ماریۆ کارت، کە تێیدا توانای ناوازەی خۆی دەھێنێتە ناو ئەکشنی پێشبڕکێکانەوە. لە یارییەکانی ماریۆ کارت دا زۆرجار دیدی کۆنگ وەک پێشبڕکێکارێکی چالاکی و خێرا نیشان دەدرێت، سیفەتەکانی وای لێدەکات کە بە باشی گونجاو بێت بۆ ئەو یاریزانانەی کە چالاکی و مانۆڕکردنیان لەسەر ڕێڕەوەکە پێ باشترە. لە دەرەوەی ماریۆ کارت، دیدی کۆنگ لە یارییە جیاوازەکانی تری نینتێندۆدا دەرکەوتووە، لەوانە پلاتفۆرمەر، نازناوی وەرزشی و یارییە ئاھەنگییەکان. زۆرجار وەک ھاوکارێکی دڵسۆزی دۆنکی کۆنگ دەردەکەوێت، لەگەڵیدا لە سەرگەرمییەکاندا بۆ ڕزگارکردنی دوورگەی زێدی خۆیان لە ھەڕەشە و تەحەدای جۆراوجۆر. بەناوبانگبوونی دیدی کۆنگ لە یارییە ڤیدیۆیییەکان زیاترە، چونکە لە کاڵا و کارتۆن و جۆرەکانی تری میدیاشدا دەرکەوتووە. سروشتی یاریزانانە و خۆشەویستەکەی وای کردووە لە نێو ھەوادارانی کاستی کارەکتەرە ھەمەچەشنەکانی نینتێندۆدا کەسێکی دڵخواز بێت.

## سەرچاوەکان
*
پەیوەندییەکانی ھەرێمی کوردستان و کۆماری چیک

**پەیوەندییەکانی کۆماری چیک و ھەرێمی کوردستان** پەیوەندییە دووقۆڵییەکانی نێوان کۆماری چیک و ھەرێمی کوردستانە. کۆماری چیک لە ساڵی ٢٠٠٦ەوە نوێنەرایەتی لە ھەرێمی کوردستان ھەیە لە ڕێگەی کونسوڵخانەی گشتی لە ھەولێر، بەڵام ھەرێمی کوردستان ھیچ نوێنەرایەتییەکی لە کۆماری چیکدا نییە. پەیوەندییەکانی نێوان ئەو دوو لایەنە بە گفتوگۆی ئاست بەرز و ھاوکاری شەڕی دژی داعش تایبەتمەندە. مەسعوود بارزانی، سەرۆکی ھەرێم لە ساڵی ٢٠١٥ سەردانی کۆماری چیکی کرد و چاوی بە میلۆش زێمان، سەرۆککۆمار و بەرپرسانی باڵای دیکەی حکوومەتی چیک کەوت. لە مانگی تشرینی دووەمی ساڵی ٢٠١٥، میلۆش زێمان، سەرۆکی چیک ڕای گەیاند: «بەم نزیکانە ھەرێمی کوردستان سەربەخۆ دەبێت».

## مێژوو
### پەیوەندییەکانی چێکۆسلۆڤاکیا لەگەڵ ڕاپەڕینی کوردەکان (١٩٥٨–١٩٦٨)
پراگ لە ١٦ی تەممووزی ١٩٥٨ دانی بە حکوومەتەکەی عەبدولکەریم قاسمدا نا، ھەروەھا پەیوەندییەکانی لەگەڵ ڕاپەڕیوانی کورد و کۆمۆنیستە عێراقییەکان پاراست. لە ساڵی ١٩٥٩ و چەند ھەفتەیەک دوای کردنەوەی باڵیۆزخانەی چێکۆسلۆڤاکیا لە بەغدا، سکرتێری باڵیۆزی چیک لەگەڵ مستەفا بارزانی سەرۆکی پارتی دیموکراتی کوردستان لە بەغدا کۆبووەوە. لە ساڵی ١٩٦٠ عێراق و چێکۆسلۆڤاکیا پرۆتۆکۆلێکیان لەسەر ھاوکاری زانستی و تەکنیکی واژوو کرد و خوێندکارانی عێراقی کە زۆرینەیان کورد بوون بۆ خوێندن گەشتیان کرد بۆ چێکۆسلۆڤاکیا.

لە ساڵی ١٩٧٥ کاتێک پراگ دەستی کرد بە گەڕاندنەوەی خوێندکارە کوردەکان بۆ ڕژێمی بەعس، خوێندکاران بە سەرکردایەتی یەکتا ئۆزنۆگلو بۆ ناڕەزایەتی دەربڕین بەرامبەر بەو ڕێوشوێنانە دەستیان بە مانگرتن لە خواردن کرد.

### کۆماری چیک (٢٠٠٣–٢٠١٣)
دوای تێکچوونی پەیوەندییەکانی نێوان چێکۆسلۆڤاکیا و عێراق بەھۆی شەڕی ئێران و عێراق، و بەشداری کۆماری چیک لە سزاکانی سەر عێراق لە ساڵی ١٩٩٠ تا ٢٠٠٣، کۆماری چیک بە پلەی یەکەم سەرنجی لەسەر ئاوەدانکردنەوەی عێراق بوو، بەڵام لە ٢٠٠٦ نووسینگەی پەیوەندی لە ھەولێر کرایەوە و لەم ماوەیەدا بە بەشداری کەسایەتییە چیکییەکانی نووسینگە، پێشانگای ڕۆشنبیری لە ھەرێمی کوردستان بەڕێوەچووە.

### پتەوکردنی پەیوەندییەکان و ھاوکاری سەربازی (لە ٢٠١٤ەوە)
لە ساڵی ٢٠١٥ ژوورێکی بازرگانی چیک‒کوردی بە ئامانجی پێشخستنی گەشەپێدان و گەشەکردن لە نێوان کۆمپانیاکانی چیک لە ھەرێمی کوردستان و بە پێچەوانەشەوە، دامەزرا. لە مانگی ئازاری ساڵی ٢٠١٧ حکوومەتی چیک ڕای گەیاند کە وەبەرھێنان لە کەرتی کشتوکاڵی کوردیدا دەکەن.

کۆماری چیک لە ساڵی ٢٠١٤ەوە ھاوکاری ھێزە سەربازییەکانی کوردییەکانی کردوە، کاتێک داعش ھاتە ناو عێراق و مووسڵی گرت. لە مانگی ئابی ٢٠١٤ کۆماری چیک ٥٠٠ تۆن تەقەمەنی و کڵاشینکۆف و دۆشکە و ٥٠٠ نارنجۆکی دەستی بۆ ھەرێمی کوردستان ناردووە، بارە ھاوکارییەکان زیاتر لە چەک پێکھاتبوو کە چیتر لەلایەن سوپای چیکەوە بەکار نەدەھێنرا. لە مانگی کانوونی دووەمی ساڵی ٢٠١٤ حکوومەتی چیک ڕای گەیاند کە پێنج ھەزار مووشەکی دژە تانک لە ڕێگادان بەرەو کوردستان بۆ شەڕی دژی داعش.

ھەروەھا ئەفسەرانی کۆماری چیک مەشقییان بە ھێزەکانی پێشمەرگەی کوردستان کردووە لە ئۆپەراسیۆنەکانی پاککردنەوەی مین و ڕاھێنانی پزیشکانی کورد لە پاریس، و ھەندێک پڕۆژەی بیناسازی تریش لە ناوچەکە.

## سەرچاوەکان

پۆل:پەیوەندییەکانی دەرەوەی ھەرێمی کوردستان
پۆل:کوردستان
پۆل:ھەرێمی کوردستان
دۆنکی کۆنگ کانتری

**دۆنکی کۆنگ کانتری** () یارییەکی ڤیدیۆیی کلاسیکی سەکۆیە کە لەلایەن ڕەیرەوە پەرەی پێدراوە و لە ساڵی ١٩٩٤ بۆ سیستەمی سوپەر نینتێندۆ بڵاوکراوەتەوە، یەکێکە لە ناونیشانە ئایکۆنییەکان و کاریگەرترینەکانی چەشنی پلاتفۆرمەرە بە گرافیکە پێشکەوتووەکانی، یاریکردنی داھێنەرانە، و کارەکتەرە لەبیرنەکراوەکان. یارییەکە بەدوای سەرکێشییەکانی دۆنکی کۆنگ و دیدی کۆنگی کوڕەزایدا دەگەڕێت کە بەڕێدەکەن بۆ وەرگرتنەوەی کۆگای مۆزی دزراوەکەیان لە پاشای خراپەکار کەی ڕول و خزمەتکارەکانی کرێملینگ. یاریزانان بە ئاستە جیاوازەکاندا دەڕۆن، بەسەر بەربەست و دوژمن و مەترسییەکانی ژینگەدا زاڵ دەبن لە ھەوڵەکانیان بۆ گەڕاندنەوەی ئاشتی بۆ دوورگەی دۆنکی کۆنگ.

یەکێک لە لایەنە سەرنجڕاکێشەکانی وڵاتی دۆنکی کۆنگ کانتری گرافیکە سێ ڕەھەندییەکانی پێشوەختە ڕەندەرکراوە، کە بۆ سەردەمی خۆیان شۆڕشگێڕانە بوون و یارمەتیدەر بوون بۆ جیاکردنەوەی یارییەکە لە پلاتفۆرمی دوو ڕوویی تر. دیمەنەکان لەگەڵ ژینگە زیندوو و گەورەکانی یارییەکەدا تێکەڵاو بوون، ئەزموونێکی سەرنجڕاکێش و لە ڕووی بینراوەوە سەرسووڕھێنەریان بۆ یاریزانەکان دروست کرد. جگە لە گرافیکە سەرنجڕاکێشەکانی، دۆنکی کۆنگ کانتری میکانیکی یاریکردنی ناوازەیشی ناساند، وەک یاریکردنی تاگ-تیم لە نێوان دۆنکی کۆنگ و دیدی کۆنگ، ھاوڕێ ئاژەڵییەکان کە یارمەتی یاریزانەکە دەدەن، ھەروەھا چەندین دیزاینی ئاست کە قووڵی و ھەمەچەشنی بۆ یارییەکە زیاددەکەن. دەنگی لەبیرنەکراوی یارییەکە کە لەلایەن دەیڤید وایزەوە ئامادەکراوە، تایبەتمەندییەکی دیکەی سەرنجڕاکێشە، لەگەڵ ئاوازە گرنگەکان کە بە تەواوی تەواوکەری ژینگەکانی یارییەکە و یاریکردنی پڕ لە کردارن. وڵاتی دۆنکی کۆنگ لەگەڵ بڵاوبوونەوەیدا ستایشی ڕەخنەگرانی زۆری لێکرا و دواتر بووە یەکێک لە پڕفرۆشترین ناونیشانەکانی سووپەر نینتێندۆ. سەرکەوتنەکانی بووە ھۆی چەندین بەدواداچوون و یاری سپین ئۆف، ئەمەش پێگەی زنجیرەکەی وەک بەشێکی خۆشەویست لە میراتی یاریکردنی نینتێندۆ چەسپاند؛ بۆیە کاریگەرییەکانی دۆنکی کۆنگ کانتری لەسەر پیشەسازی یاریکردن ناتوانرێت زیادەڕەوی تێدا بکرێت. تێکەڵکردنی دیمەنە پێشکەوتووەکان و یاریکردنی سەرنجڕاکێش و کارەکتەرە دڵڕفێنەکانی میراتێکی بەردەوامی بەجێھێشتووە، ئەمەش وای کردووە کە ببێتە کلاسیکێکی بەنرخ لەنێو یاریزانان و بڕگەیەکی گرنگ لە مێژووی یارییە ڤیدیۆیییەکاندا.

## سەرچاوەکان
* 

پۆل:کایە ڤیدیۆییەکانی ١٩٩٤
پۆل:کایە ڤیدیۆییەکانی ٢٠٠٠
پۆل:کایە ڤیدیۆییەکانی ٢٠٠٣
پۆل:گەمە ڤیدیۆیییە ھەرەوەزییەکان
پۆل:یارییەکانی سیستەمی سووپەر نێنتێندۆ ئینتەرتەیمێنت
پۆل:کایە ڤیدیۆیییەکان سەبارەت بە خۆراک و خواردنەوە
پۆل:یارییە ڤیدیۆییەکان کە لە بەریتانیا پەرەیان پێدراوە
پۆل:کایە ڤیدیۆیییە ڕیبووتەکان
پۆل:کایە ڤیدیۆیییەکان بە وێنەی سێ ڕەھەندیی پێشوەخت-ئامادەکراو
ئیزاک وانگ

**ئیزاک وانگ** (؛ ئەکتەرێکی ئەمریکییە بە کارەکانی لە فیلمەکانی کوڕە باشەکان (٢٠١٩) و ڕایا و دوا ئەژدیھا (٢٠٢١) ناسراوە.

## پیشە
دوای دەرکەوتنی لە زنجیرەی تیڤی *مامۆستا* ، وانگ یەکەم ڕۆڵی سینەمایی خۆی وەک سۆرن لە فیلمی یونێڤێرساڵ پیکچەرز لە ساڵی ٢٠١٩ی *کوڕانی باشدا* بەژداری کرد.

## سەرچاوەکان

پۆل:زیندووان
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی فیلمە پیاوە ئەمریکییەکان
پۆل:مناڵە کوڕە ئەکتەرە ئەمریکییەکان
پۆل:ئەکتەرە تەلەڤیزیۆنییە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:ئەکتەرانی ویلایەتی مینیسۆتا
پۆل:ئەکتەرەکانی تەلەڤیزیۆنی پیاوی ئەمریکی
کێلی ماری تران

**کێلی ماری تران** (؛ ١٧ی کانوونی دووەمی ١٩٨٩) خانمە ئەکتەرێکی ئەمریکییە.

## پیشە
کێلی ماری تران لە ١٧ی کانوونی دووەمی ١٩٨٩ لە شاری سان دیێگۆ لە ویلایەتی کالیفۆرنیا لەدایکبووە. دایک و باوکی پەنابەری ڤێتنام بوون و دوای جەنگی ڤێتنام لە وڵاتەکەیان ھەڵھاتن. لە منداڵیدا باوکی بێ ماڵ و حاڵ بووە و لەسەر شەقامەکانی ڤێتنام گەورە بووە. دوای ئەوەی ڕووی لە ئەمریکا کرد، باوکی لە کۆمپانیای بەرگەر کینگ کار دەکات بۆ ئەوەی خێزانەکەی بژیێنێت.

تران لە قوتابخانەی ئامادەیی وێستڤیۆ لە سان دیێگۆ خوێندوویەتی و لە دوکانێکی ماست کاردەکات بۆ ئەوەی پارەی خوێندنی بەدەستبھێنێت. پاشان تران لە زانکۆی کالیفۆرنیا لە لۆس ئەنجلۆس بەکالۆریۆسی لە بواری پەیوەندییەکان تەواو کردووە.

## سەرچاوەکان

پۆل:زیندووان
پۆل:خانمەکتەرە ئەمریکییەکانی سەدەی ٢١ەم
پۆل:لەدایکبووانی ١٩٨٩
پۆل:خانمەکتەرەکانی فیلمی ئەمریکی
پۆل:خانمەکتەرە دەنگییەکانی ئەمریکا
پۆل:خانمەکتەرانی تەلەڤیزیۆنی ئەمریکی
پۆل:کۆمیدیاکارە ئەمریکییەکانی سەدەی ٢١ەم
پۆل:خەڵکە ئێڵ جی بی تییەکانی کالیفۆڕنیا
ھەڵبژاردەی تۆپی پێی لیبیا

**ھەڵبژاردەی تۆپی پێی لیبیا** () نوێنەرایەتی لیبیا دەکات لە تۆپی پێی یەکێتی نێودەوڵەتی پیاوان و لەلایەن فیدراسیۆنی تۆپی پێی لیبیا سەرپەرشتی دەکرێت. ھەڵبژاردەکە نەیتوانیوە بەشداری جامی جیھانیی فیفا بکات؛ بەڵام سەرکەوتنی بۆ سێ جامی نەتەوەکانی ئەفریقا بەدەستھێناوە کە لە ساڵانی ١٩٨٢ و ٢٠٠٦ و ٢٠١٢. لە ساڵی ١٩٨٢ تیپەکە ھەم میوانداری و ھەم پلەی دووەمی بەدەستھێنا. لە جامی عەرەب لیبیا لە ساڵانی ١٩٦٤ و ٢٠١٢ پلەی دووەمی بەدەستھێنا و لە ساڵی ١٩٦٦ پلەی سێیەمی بەدەستھێنا. ئەم ھەڵبژاردەیە سەر بە ھەردوو یەکێتیی تۆپی پێی فیفا و یەکێتیی تۆپی پێی ئەفریقایە.بەھۆی بارودۆخی سیاسییەوە، لیبیا بە شێوەیەکی گشتی کەمتر سەرکەوتوو بووە لە کێبڕکێ نێودەوڵەتییەکان بە بەراورد بە تیپەکانی دیکەی باکووری ئەفریقا وەک جەزائیر، مەغریب، میسر و توونس .. لە ساڵانی ٢٠١٠ ەوە ڕیزبەندی جیھانی لیبیا بەرەو پێشەوە چوو بەھۆی زیادبوونی ژمارەی یاریزانە لیبیایییەکان کە لە خولە بیانییەکان یاری دەکەن. لە جامی نەتەوەکانی ئەفریقای ساڵی ٢٠١٢، ھەڵبژاردەکە یەکەم سەرکەوتنی خۆی لە پاڵەوانێتییەکەدا لە دەرەوەی لیبیا تۆمارکرد. ڕیزبەندی جیھانی فیفایان لە ئەیلوولی ٢٠١٢ بەرزبووەوە بۆ بەرزترین ئاستی ٣٦؛ پاشان لیبیا مەدالیای زێڕی لە پاڵەوانێتی نەتەوەکانی ئەفریقای ٢٠١٤ بەدەستھێنا؛ بەڵام شەڕی ناوخۆی لیبیا بووە ھۆی وەستانی خولی نایابی لیبیا و کاروباری ناوخۆی لیبیای پەکخست. ھەڵبژاردەی لیبیا بۆ یەکەمجار لە ساڵی ١٩١٨ دروست کرا، بەڵام تا ٣ی ئابی ١٩٥٣ یارییەکی فەرمیی نێودەوڵەتی ئەنجامنەدا، کاتێک لە یەکەم یارییەکانی عەرەبی لە ساڵی ١٩٥٣ بە ئەنجامی ٥–٢ لە فەلەستینیان بردەوەیەکەم ڕاھێنەری تیپەکە مەسعوود زەنتونی بوو، یەکەم ڕاھێنەری بیانیش جەیمس بینگھام ئینگلیز بوو، کە ڕاھێنەری ھەڵبژاردەی لیبیا بوو بۆ یارییە عەرەبییەکان لە ساڵی ١٩٦١. یەکەم یاریزان کە لە یارییەکی نێودەوڵەتی فەرمیدا گۆڵی بۆ ھەڵبژاردەی لیبیا تۆمارکرد، موختار غونای بوو.

## ڕێزلێنان
* **[[جامی نەتەوەکانی ئەفریقا]]**
** پلەی دووەم (١): ١٩٨٢
* **جامی عەرەبی**
**  پلەی دووەم (2): 1964, 2012
** پلەی سێیەم (١): ١٩٦٦
* **پاڵەوانێتی نەتەوەکانی ئەفریقا**
**  پاڵەوانان (١): ٢٠١٤

## سەرچاوەکان

## بەستەرە دەرەکییەکان

* فیدراسیۆنی تۆپی پێی لیبیا  
* لیبیا لە CAF
* لیبیا لە فیفا
* جامی نەتەوەکانی ئەفریقا 82 – RSSSF

پۆل:ھەڵبژاردەکانی تۆپی پێ
ھەڵبژاردەی تۆپی پێی کەیپڤەرد

**ھەڵبژاردەی تۆپی پێی کەیپڤەرد** (بە پورتوگالی: ; لەلایەن فیفاوە بە **کەیپڤەرد** ناسراوە) نوێنەرایەتی کەیپڤەرد دەکات لە تۆپی پێی نێودەوڵەتی پیاوان، و لەلایەن فیدراسیۆنی تۆپی پێی کەیپڤەردەوە سەرپەرشتی دەکرێت. ھەڵبژاردەکە هەرگیز نەیتوانیوە بەشداری جامی جیھانیی فیفا بکات، بەڵام سەرکەوتنی بۆ چوار پاڵەوانێتی جامی نەتەوەکانی ئەفریقا بەدەستھێناوە، لە ساڵانی ٢٠١٣ و ٢٠١٥ و ٢٠٢١ و ٢٠٢٣ .کەیپڤەرد لە ساڵی ١٩٧٥ لە پورتوگال سەربەخۆ بوو. یەکەم یاری نێودەوڵەتی ھەڵبژاردەکە لە ٢٩ی ئایاری ١٩٧٨ بوو بەرامبەر ھەڵبژاردەی گینێ، و بە ئەنجامی ١–٠ یارییەکەیان دۆڕاند. یەکێتی تۆپی کەیپڤەرد لە ساڵی ١٩٨٢ دامەزراو، و لە ساڵی ١٩٨٦ پەیوەندی بە فیفاوە کردووە بۆ یەکەمجار لە پاڵەوتنەکانی گەیشتن بە جامی جیھانیی فیفای ٢٠٠٢ بەشداری کرد کە تێیدا لە قۆناغی یەکەمدا دوای یەکسانبوون و یەک دۆڕان بەرامبەر جەزائیر لە پاڵەوتنەکە دوورخرایەوە.

## نازناوەکان
* **جامی ئەمیلکار کابرال :**
** پاڵەوانەکان: ٢٠٠٠
** پلەی دووەم: ٢٠٠٧
** پلەی سێیەم: ساڵی ١٩٩٥
* **یارییەکانی لوسۆفۆن**
** میدالیای زێڕ: ساڵی ٢٠٠٩
** میدالیای برۆنزی: ساڵی ٢٠٠٦

## بەستەرە دەرەکییەکان
* FCF - فیدراسیۆنی تۆپی پێی کیپ ڤێردی
* ئۆجۆگۆ: ھەواڵ لەسەر تیپە تۆپی پێی ئەفریقای زمانی پورتوگالی
* کەیپڤەرد لە CAF
* کەیپڤەرد لە فیفا
* ئەرشیفی ئەنجامەکانی RSSSF 1979–
* تیپە نیشتمانییەکانی تۆپی پێ – کەیپڤەرد
## سەرچاوەکان

پۆل:ھەڵبژاردەکانی تۆپی پێ
ھەڵبژاردەی تۆپی پێی گینێ

**ھەڵبژاردەی نیشتمانی تۆپی پێی گینیا** (بە فەڕەنسی: *Équipe de football du Guinée*) نوێنەرایەتی گینێ دەکات لە تۆپی پێی نێودەوڵەتی پیاوان و لەلایەن فیدراسیۆنی تۆپی پێی گینێ سەرپەرشتی دەکرێت. ھەرگیز ھەڵبژاردەکە نەیتوانیوە بەشداری جامی جیھانیی فیفا بکات. باشترین ئەنجامیان لە مێژووی بەشداریکردنیان لە پاڵەوانێتییەکان بەدەستھێنان بەدەست ھێنانی پلەی دووەم بوو لە جامی نەتەوەکانی ئەفریقای ١٩٧٦. ھەڵبژاردەکە لە چوار پاڵەوانێتی جامی نەتەوەکانی ئەفریقا (٢٠٠٤ و ٢٠٠٦ و ٢٠٠٨ و ٢٠١٥) گەیشتە قۆناغی چارەکی کۆتایی. ھەڵبژاردەکە ئەندامی ھەردوو یەکێتی تۆپی پێی فیفا و یەکێتی تۆپی پێی ئەفریقایە. یەکەم یاری تۆپی پێی پیشەگەرانەی خۆی لە یارییەکی دۆستانەدا لە دەرەوەی یاریگا لە ٩ی ئایاری ١٩٦٢ ئەنجامدا و بە ئەنجامی ٢–١ لە بە ھەڵبژاردەی تۆگۆ دۆرا. لە ساڵی ١٩٦٣ بۆ یەکەمجار بەشداری پاڵەواتنەکانی گەیشتن بە جامی ئەفریقا کرد.

## دابینکەری جل و بەرگ

## ڕێزلێنان
* 38x38پیکسڵ **[[جامی نەتەوەکانی ئەفریقا]]**

: پلەی دووەم (١):15x15پیکسڵ ١٩٧٦

### پاڵەوانێتی و جامی تر
: **جامی ئەمیلکار کابرال**
: پاڵەوان (٥): ١٩٨١، ١٩٨٢، ١٩٨٧، ١٩٨٨، ٢٠٠٥
: پلەی دووەم (١): ١٩٨٩

## سەرچاوەکان

## بەستەرە دەرەکییەکان

* گینێ لە CAF
* گینێ لە فیفا
* گینێفۆت
* FEGUIFOOT

پۆل:ھەڵبژاردەکانی تۆپی پێ
جی.ک.بۆوس

**جی.ک.بۆوس** (؛ لەدایکبووی ١٢ی کانوونی دووەم) ئەکتەری دەنگی ئەمریکییە.

## سەرەتای ژیان
بۆیس خۆی وەک پۆلینیزی دەناسێنێت، ھەرچەندە باسی جۆراوجۆری لەبارەی ڕەچەڵەکی خۆی کردووە. لە چاوپێکەوتنێکی ساڵی ٢٠١٦دا وتوێتی کە بە ڕەچەڵەک پۆلینیزیای فەرەنسی و ڕۆژھەڵاتی ناوەڕاست (لە ئاسیای بچووکەوە) و ڕەسەنی ئەمریکی و کوبایە. زیاتر باس لەوە دەکات کە ئەو ھەندێک ڕەچەڵەکی ئەفریقی ھەیە.

## سەرچاوەکان

پۆل:زیندووان
پۆل:خانمەکتەرانی لۆس ئەنجلەس
پۆل:خانمەکتەرە دەنگییە ئەمریکییەکان لە کایە ڤیدیۆییەکان
پۆل:خانمەکتەرە دەنگییەکانی ئەمریکا
پۆل:خانمەکتەرە ئەمریکییەکانی سەدەی ٢١ەم
پاتی ھاریسۆن

**پاتی ھاریسۆن** (؛ لەدایکبووی ٣١ی تشرینی یەکەمی ١٩٩٠) ئەکتەری کۆمیدی ئەمریکییە.

## سەرەتای ژیان
ھاریسۆن لە ٣١ی تشرینی یەکەمی ساڵی ١٩٩٠ لە شاری ئۆریێنت لە ویلایەتی ئۆھایۆ لەدایک بووە، بچووکترین منداڵە لە حەوت منداڵ، دایکی ڤێتنامی و باوکێکی ئەمریکیە. باوکی خەڵکی شاری دیترۆیت بووە و لە سوپای ئەمریکا بووە و لە کاتی جەنگی ڤێتنامدا دایکی ناسیووە کاتێک وەک دەرگاوان لە سەربازگەکانیدا کاردەکات. کاتێک ھاریسۆن تەمەنی شەش ساڵ بوو باوکی بەھۆی جەڵتەی دڵەوە گیانی لەدەستداوە. یەکەم بەشداریکردنی لە بواری کۆمیدیدا لە بەشداریکردنی لە تیمێکی ئیمپرۆڤ بوو لە ماوەی خوێندنی لە زانکۆی ئۆھایۆ.

## سەرچاوەکان

پۆل:زیندووان
پۆل:لەدایکبووانی ١٩٩٠
پۆل:خانمەکتەرە ئەمریکییەکانی سەدەی ٢١ەم
پۆل:خانمەکتەرەکانی فیلمی ئەمریکی
پۆل:بێژەرە ئەمریکییەکان
پۆل:نووسەرە تەلەڤیزیۆنییە ئەمریکییەکان
پۆل:خانمەکتەرە دەنگییەکانی ئەمریکا
پۆل:ژنە کۆمیدیاکارە ئەمریکییەکان
پۆل:خانمەکتەرانی تەلەڤیزیۆنی ئەمریکی
پۆل:ئەندامانی کۆمەڵگەی پەلکەزێڕینەی خەڵکی ئۆھایۆ
چەوساندنەوەی ئێزیدییەکان

[وێنۆک|300x300پیکسڵ| منداڵانی ئاوارەی ئێزیدیی [شنگال|شەنگال لە کەمپی نەورۆز لە قەزای مالیکییە، ئابی ٢٠١٤، دوای کۆمەڵکوژی شنگال.]]
[وێنۆک|300x300پیکسڵ| وێرانییەکانی مەزارگەی ئێزیدی مام ڕەشان لە [چیای شنگال دوای لەناوبردنی لەلایەن دەوڵەتی ئیسلامی.]]
**چەوساندنەوەی ئێزیدییەکان** لانیکەم لە سەدەی دوازدەی زایینییەوە درێژەی ھەیە ئێزیدییەکان کەمینەیەکی ئایینین و زۆربەیان بە کوردی کرمانجی قسە دەکەن، و بە ڕەسەن خەڵکی کوردستانن. ئایینی ئێزیدی لەلایەن موسڵمانان و ئیسلامییەکانەوە وەک «شەیتانپەرستی» سەیر دەکرێت. ئێزیدییەکان لە سەدەکانی ناوەڕاستەوە لەلایەن موسڵمانانی دەوروبەرییانەوە ھێرشیان لەسەر بووە و کە دیارترینیان سەفەوییەکان، و عوسمانییەکان بوون، دواتریش ھۆز و میرنشینە کورد و عەرەبییەکانی تر. دوای کۆمەڵکوژی ھەزاران ئێزیدی لە شەنگال لە ساڵی ٢٠١٤ لەلایەن داعشەوە دەست کرا بە کۆمەڵکوژی نەتەوەیی و کولتووری و ئایینی ئێزدییەکان لە ناوچەکە، ئێزیدییەکان ھێشتا ڕووبەڕووی جیاکاری دەبنەوە لەلایەن حکوومەتی عێراقەوە.

## سەرەتای توندوتیژییەکان
دوای ئەوەی لە سەدەی دەیەمدا بەشێک لە عەشیرەتە کوردە ئیسلامییەکان، لە چیای ھەکاریدا بەشدارییان کرد لە چەوساندنەوەی ئێزیدییەکان، لەژێر کاریگەری بیروڕای ئیسلامی. کوردە موسڵمانەکان بە ھۆکاری تێنەگەیشتن لە ئایینەکەیان، بە دڕندەیی و توندوتیژی ھێرشیان کردە سەر ئێزیدییەکان. ھەندێک جار لە کاتی ئەم کۆمەڵکوژییانەدا کورد و عەرەب و تورکە موسڵمانەکان ھەوڵیان دەدا ئێزیدییەکان ناچار بکەن موسڵمان ببن. نزیکەی ھەموو دانیشتووانی ئێزیدی بەھۆی ئەو کۆمەڵکوژییانەی کە کورد و تورکە موسڵمانەکان لە سەدەی نۆزدەھەمدا ئەنجامیان دا، نزیک بوون لەوەی بە یەکجاری بسڕێنەوە.

## تێڕوانینی ئێزیدییەکان بۆ چەوساندنەوەکان
بیرھێنانەوەی چەوساندنەوەکان، بەشێکە لە ناسنامەی ئێزیدییەکان. ئێزیدییەکان لە مێژووی خۆیاندا باس لە ٧٤ جینۆساید دەکەن و ئەو جینۆسایدانە بە ڕۆژگاری ڕەشی خۆیان ناودەبەن. جینۆسایدی کۆتایی ژمارە ٧٤، ئاماژەیە بۆ جینۆسایدی ئێزیدییەکان لەلایەن تیرۆریستانی داعشەوە.

## سەرچاوەکان

پۆل:کوردایەتی
پۆل:کورد
پۆل:کوردەکانی باشووری کوردستان
پۆل:کوردەکانی باکووری کوردستان
پۆل:کوردەکانی ئەنادۆڵی ناوەڕاست
پۆل:کورد لە ئەرمەنستان
پۆل:ئێزیدی
پۆل:جینۆساید
پۆل:جینۆسایدەکان
کۆشکی چراغان

وێنۆک
**کۆشکی چراغان** (بە تورکی: Çıragan Sarayı) کە کۆشکی پێشووی عوسمانی بووە، ئێستا هۆتێلێکی پێنج ئەستێرەیە لە زنجیرەیهۆتێلەکانی کەمپینسکی. دەکەوێتە کەناری ئەوروپی بۆسپۆڕ، لە نێوان بێشیکتاش و ئۆرتاکۆی لە ئەستەنبوڵ لە تورکیا.سویتی سوڵتان کە نرخی هەر شەوێک ٣٥ هەزار و ٤١٩.٦٨ دۆلاری ئەمریکییە، لە پلەی ١٤ی گرانبەهاترین سویتی هۆتێلەکانی جیهاندایەکە لەلایەن سی ئێن ئێن گۆ لە ساڵی ٢٠١٢ کۆکراونەتەوە.

## مێژوو
کۆشکەکە لەلایەن سوڵتان عەبدولعەزیزەوە دروستکراوە بۆ جێگرتنەوەی کۆشکی کۆنی چەراغان کە لە هەمان شوێن بوو، لەلایەنتەلارسازێکی ئەرمەنی کۆشکەکە نیگۆغیۆس باڵیان دیزاین کراوە و لەلایەن کوڕەکانی سەرکیس و هاگۆپ باڵیانەوە لە نێوان ساڵانی ١٨٦٣بۆ ١٨٦٧ دروستکراوە، لە قۆناغێکدا کە هەموو عوسمانییەکان تێیدا... سوڵتانەکان کۆشکی خۆیان دروست دەکرد نەک کۆشکیباوباپیرانیان بەکاربهێنن؛ کۆشکی چراغان دوا نموونەی ئەم نەریتە. دیواری ناوەوە و سەقفەکەی لە دار دروستکرابوو، دیوارەکانی دەرەوە لەمەڕمەڕی ڕەنگاوڕەنگ. پردێکی جوانی مەڕمەڕی کۆشکەکە بە کۆشکی یڵدزەوە دەبەستێتەوە لەسەر گردەکەی پشتەوە. دیوارێکی باخچەیزۆر بەرز کۆشکەکە لە جیهانی دەرەوە دەپارێزێت.دروستکردن و ڕازاندنەوەی ناوەوەی کۆشکەکە تا ساڵی ١٨٧٢ بەردەوام بوو، سوڵتان عەبدولعەزیز لە کۆشکە شایستەیەکەیدا زۆری نەژیا - لە ٣٠ی ئایاری ١٨٧٦ لە ناوەوە بە مردوویی دۆزرایەوە، دوای ماوەیەکی کەم لە لابردنی لە تەخت. جێنشینی سوڵتان موراد پێنجەمیکوڕەزای، ڕووی لە کۆشکی چراغان کرد، بەڵام تەنها ٩٣ ڕۆژ حوکمڕانی کرد. بەهۆی ئەوەی گوایە تووشی نەخۆشی دەروونی بووە، لەلایەنعەبدولحەمیدی دووەمی برایەوە لە پۆستەکەی دوورخرایەوە و تا لە ٢٩ی ئابی ١٩٠٤ لە ژێر دەستبەسەری ماڵەوەدا ژیاوە.لە 14ی تشرینیدووەمی ساڵی 1909 لە سەردەمی دەسەڵاتی پاشایەتی دەستووری دووەمدا، سوڵتان مەحمەدی پێنجەم ڕێگەی بە پەرلەمانی عوسمانی داکە کۆبوونەوەکانیان لەم بینایەدا ئەنجام بدەن. تەنها دوو مانگ دواتر و لە ١٩ی ژانویەی ١٩١٠ ئاگرێکی گەورە کۆشکەکەی وێران کرد وتەنها دیوارەکانی دەرەوە وەک خۆیان مانەوە. بە ناوی "شێرف ستادی"، بۆ چەندین ساڵ باخچەکەی وەک یاریگای تۆپی پێ بۆ یانەیبێشیکتاش ج.ک.لە ساڵی ١٩٨٧ کۆشکە وێرانبووەکە لەلایەن کۆمپانیایەکی ژاپۆنیەوە کڕدرا و کۆمپانیاکە کۆشکەکەی نۆژەنکردەوە و کۆمەڵگەیەکی هۆتێلیمۆدێرنیان لە تەنیشتی لە باخچەکەیدا زیادکرد. بینای هۆتێلە مۆدێرنەکە لە ساڵی ١٩٩٠ کراوەتەوە و بینای کۆشکی نۆژەن کراوەتەوە لەساڵی ١٩٩٢ کراوەتەوە، ئەمڕۆ وەک سویتێکی لوکس بۆ هۆتێلی پێنج ئەستێرەیی کەمپینسکی لەگەڵ دوو چێشتخانە کە خزمەت بە میوانەکاندەکەن.کۆشکەکە لە ماوەی چارەکی یەکەمی ساڵی ٢٠٠٧دا جارێکی دیکە نۆژەنکرایەوە، ئێستا لە کۆشکی ڕەسەن دەچێت بە شێوازی بارۆک وڕەنگە نەرمەکانی

## سەرچاوەکان


پۆل:گەشتیاری لە ئەستەمبوڵ
سەما دزەیی

**سەما ئەمین دزەیی** (لە دایکبووی ٢ی حوزەیرانی ١٩٨٨) کەسایەتییەکی ڕادیۆ و تەلەڤیزیۆنی کوردی عێراقییە.

دزەیی لە بەغدا لەدایک بووە و ھەر لەوێش گەورە بووە. تا کۆتایی ساڵی ٢٠٠٩ لە شاری ھەولێر زانستی کۆمپیوتەری خوێندووە و دواتر ڕووی لە ئەمریکا کردووە بۆ ئەوەی لە زانستە سیاسییەکان بخوێنێت.

## سەرەتای ژیان
دزەیی لە تەمەنی ١٥ ساڵیدا دەستی بە کاری میدیایی کردووە کاتێک بووەتە پێشکەشکاری ڕادیۆیی بۆ کەناڵی ڕادیۆی ئۆنلاین VOY FM (دەنگی گەنجان)، دواتر بووەتە بەرھەمھێنەر. دواتر بووە پێشکەشکاری سەرەکی ڕادیۆ و بەرھەمھێنەری ڕادیۆ ئۆنلاینەکانی تر. لە تەمەنی ١٧ ساڵیدا دەستی کرد بە نووسین بۆ یەکەمین ڕۆژنامەی ئینگلیزی لە شاری ھەولێر "The Kurdish Globe"، لە ھەمان کاتدا بۆ گۆڤاری خوێندکاری ناوخۆیی ئۆزۆن نووسی ھەبووە.

دوای ماوەیەک دزەیی دەستی بە کارکردن کرد بۆ یەکەم ڕادیۆی زمانی ئینگلیزی، زێد ڕادیۆ (Zed TV) کە بەشێکە لە کەناڵی ئاسمانی زاگرۆس لە باشووری کوردستان، کە تێیدا میوانداری و بەرھەمھێنانی بەرنامەکانی بە زمانی ئینگلیزی و کوردی دەکرد.

## بەستەرە دەرەکییەکان
* بابەتێک دەربارەی ململانێی سووریا و لوبنان لە نووسینی سەما دزەیی
* بەشدارییەکانی سەما دزەیی لە بی بی سی نیوس

## سەرچاوەکان

پۆل:زیندووان
پۆل:لەدایکبووانی ١٩٨٨
پۆل:ژنە چالاکوانە عێراقییەکان
پۆل:نووسەرانی کورد
ھەڵبژاردەی تۆپی پێی گامبیا

**ھەڵبژاردەی تۆپی پێی گامبیا** نوێنەرایەتی گامبیا دەکات لە تۆپی پێی نێودەوڵەتی پیاوان و لەلایەن فیدراسیۆنی تۆپی پێی گامبیا سەرپەرشتی دەکرێت. تا ساڵی ١٩٦٥ بە **گامبیای بەریتانی** ناسرابوون. ئەو تیپە ھەرگیز سەرکەوتنی بۆ جامی جیھانیی فیفا نەگەیشتووە. لە ساڵی ٢٠٢١ گامبیا بۆ یەکەمجار لە مێژوودا سەرکەوت بۆ یاری کۆتایی جامی نەتەوەکانی ئەفریقا. ھەڵبژاردەکە ئەندامی ھەردوو یەکێتی تۆپی پێی فیفا و یەکێتی تۆپی پێی ئەفریقایە. لەژێر ناوی گامبیای بەریتانی، تیپەکە یەکەم یاری خۆی لە ٩ی شوباتی ١٩٥٣ بەرامبەر سییەرالیۆن ئەنجامدا، لە یارییەکی دۆستانەدا لە یاریگای خۆیدا بە ئەنجامی ٢–١ سەرکەوتنی بەدەستھێنا. لە مانگی نیسانی ساڵی ١٩٦٣ تیمەکە بەشداری پاڵەوانێتی *لامیتییە* لە سەنیگال کرد، کە پێشبڕکێیەک بوو بە شێوەیەکی سەرەکی بۆ وڵاتانی فەرەنسی زمان بوو. لە ساڵی ١٩٧٥ گامبیا دەستی کرد بە یەکەم ھەڵمەتی پاڵاوتن بۆ ئۆڵۆمپیادی ھاوینەی ساڵی ١٩٧٦ لە کەنەدا. لە یارییەکی پاڵاوتنەکاندا بەرامبەر گینیا یەکسان بوون، و لە یاری گەڕانەوەدا لە ٢٧ی نیسانی ١٩٧٥ لە یاریگای خۆیدا بە ئەنجامی ١–٠ دۆڕان. یاری گەڕانەوە لە ١ی حوزەیران لە گینیا بە ئەنجامی ٦–٠ دۆڕا، گینیا بە کۆی گشتی ٧–٠ سەرکەوتنی بەدەستھێنا. لە ساڵی ١٩٧٥ گامبیا دەستی کرد بە یەکەم ھەڵمەتی پاڵاوتن بۆ ئۆڵۆمپیادی ھاوینەی ساڵی ١٩٧٦ لە کەنەدا. یاریگای سەربەخۆیی لە شاری باکاو زۆربەی یارییەکەی ھەڵبژاردەکەی تێدا ئەنجامدەدرێت. لەگەڵ ئەوەش یاریگایەکی فرە مەبەستە و بۆ زۆر بواری دیکە وەک ئاھەنگ و بانگەشەی بۆنە سیاسییەکان و پێشانگای بازرگانی و ئاھەنگی نیشتمانیش بەکاردێت و جێگای ٣٠ ھەزار کەس دەبێتەوە.

## سەرچاوەکان

## بەستەرە دەرەکییەکان
* 
* Gambia at CAF
* Gambia at FIFA

پۆل:ھەڵبژاردەکانی تۆپی پێ
دژەمیکرۆبی

**دژەمیکرۆبی** کارایەکە کە میکرۆبەکان دەکوژێت (**میکرۆبکوژ**) یان گەشەیان دەوەستێنێت (**[[کارای بەکتریاوەستێن]]**).

## سەرچاوەکان

پۆل:دژەمیکرۆبییەکان
پۆل:ژینکوژەکان
ھەڵبژاردەی تۆپی پێی ئیتیۆپیا

**ھەڵبژاردەی تۆپی پێی** **ئیتیۆپیا** (بە ئەمھاری: የአትዮጵያ ብሔራዊ እግር ኳስ ቡድን)، نازناوی **والیای** لێنراوە، نوێنەرایەتی ئیتیۆپیا دەکات لە تۆپی پێی نێودەوڵەتی پیاوان و لەلایەن فیدراسیۆنی تۆپی پێی ئیتیۆپیا، دەستەی بەڕێوەبەری تۆپی پێی ئیتیۆپیا کۆنتڕۆڵ دەکرێت. لە ساڵی ١٩٤٣ەوە کە دامەزراوە، نوێنەرایەتی ئیتیۆپیا دەکات لە پێشبڕکێ ناوچەیی و کیشوەری و نێودەوڵەتییەکانئیتیۆپیا یەکێک بوو لەو سێ یانەیە (لەگەڵ میسر و سودان) کە بەشدارییان لە یەکەمین جامی نەتەوەکانی ئەفریقا لە ساڵی ١٩٥٧ کرد. لەوێ پلەی دووەمی بەدەستھێنا. لە ساڵی ١٩٦٢ توانی پێشبڕکێکە بباتەوە، لە ھەمان کاتدا میوانداری پێشبڕکێکە بوو. دوای ٣١ ساڵ دوورکەوتنەوە سەرکەوت بۆ جامی نەتەوەکانی ئەفریقای ٢٠١٣. ئیتیۆپیا نەریتێکی دوور و درێژی تۆپی پێی ھەیە و لە پێشەنگەکانی ڕکابەرییە نێودەوڵەتییەکان بوو لە ئەفریقا، یەکەم یاری نێودەوڵەتی خۆی لە ساڵی ١٩٤٧ ئەنجامدا و بە ئەنجامی ٥–٠ لە سۆمالیلەندی فەرەنسی بردەوە. لە ساڵی ١٩٥٢ پەیوەندی بە فیفا کرد، و یەکێک بوو لە دامەزرێنەرانی یەکێتی تۆپی پێی ئەفریقا لە ساڵی ١٩٥٧ لە ساڵی ١٩٥٩ ئیتیۆپیا بۆیەکەمجار بەشداری یارییەکانی پاڵاوتن بۆ گەیشتن بە جامی جیھانیی فیفای ١٩٦٢ کرد و لە قۆناغی دووەمدا ڕووبەڕووی ئیسرائیل بووەوە. تیپەکە لە ھەردوو یارییەکەدا دۆڕا؛ و بە کۆی گشتی ٢–٤ لە پێشبڕکێکە دەرکرا.گەورەترین دۆرانی ھەڵبژاردەکە لە مێژوودا بەرامبەر ھەڵبژاردەی عێراق بوو و لە ١٨ی ئابی ١٩٩٢ دوای ئەوەی یارییەکەیان بە ئەنجامی ١٣–٠ دۆڕاند.

## نازناوەکان
: **[[جامی نەتەوەکانی ئەفریقا]] : .**
:: پەڕگە:Med_1.png پاڵەوانەکان (١): ١٩٦٢
:: پەڕگە:Med_2.png پلەی دووەم (١): ١٩٥٧
:: پەڕگە:Med_3.png پلەی سێیەم (١): ١٩٥٩
:: پلەی چوارەم (٢): ١٩٦٣, ١٩٦٨
: **جامی سێکافا : .**
:: پەڕگە:Med_1.pngپاڵەوانەکان (٤): ١٩٨٧، ٢٠٠١، ٢٠٠٤، ٢٠٠٥
:: پەڕگە:Med_3.png پلەی سێیەم (٢) ٢٠٠٠, ٢٠١٥
:: پلەی چوارەم (٢) ١٩٩٥, ٢٠١٠

## سەرچاوەکان

## بەستەرە دەرەکییەکان

* 
* Ethiopia at CAF
* Ethiopia at FIFA

پۆل:ھەڵبژاردەکانی تۆپی پێ
تاھیر پاشا

**تاھیر پاشا** (لە دایکبووی ١٨٤٨ ‒ ١٩١٣ کۆچی دوایی کردووە) ژەنەڕاڵێکی عوسمانی بووە (بە پلەی مرلیڤا) کە لە ناوچەی *کرایێ* چالاکی ھەبووە، کە ئێستا بەشێکە مۆنتینیگرۆی مۆدێرن؛ تاھیر پاشابە ڕەچەڵەک ئەلبانی بووە. لە ساڵانی کۆتایی ژیانیدا وەک پارێزگاری (والی) مووسڵ و بەتلیس کاری کردووە.

## کورتە
تاھیر پاشا پێش ساڵی ١٨٧٦ چووەتە لای شازادەی جێنشینی عوسمانی و بووە بە متمانەپێکراوی، دوای ئەوەی شازادە بوو بە سوڵتان عەبدولحەمیدی دووەم تا کۆتایی دەسەڵاتی لەگەڵیدا مایەوە. لەوکاتەی عەبدولحەمیدی دووەم لە دەسەڵاتدا بوو، تاھیر پاشا سەرۆکایەتی پاسەوانی کۆشکی دەکرد و پلەی مارشاڵی بەدەست ھێنا، ئەمەش بەھۆی گەشەکردنی ھێزی پاراستن و بەرپرسیارێتییەکەیەوە بوو. تاھیر پاشا لە ساڵی ١٨٨٩ تا ١٨٩١ وەک والی مووسڵ لە ئیمپراتۆرییەتی عوسمانی کاری کردووە، پاشان بووەتە والی وان و بەتلیس.

## پیشە
تاھیر پاشا لە دەوروبەری سەردەمی ڕاپەڕینەکانی تورکیا لە ساڵانی ١٩٠٦–١٩٠٧ لە شاری وانەوە گواسترایەوە بۆ بەتلیس. تاڵانکارییەکانی دژی گەلی کورد زۆر بوون، کاتەکانی بوجدەی قوتابخانە ئەرمەنییەکانی دەبڕی؛ ھەروەھا لە سەردەمی حوکمڕانیدا کوشتنەکان زیاتر بوون. چەندین جار بانگەوازی دەرکردنی تاھیر لەلایەن پێکھاتە کورد و ئەرمەنییەکان و بەتایبەتی فیدراسیۆنی شۆڕشگێڕی ئەرمەنستان و کارمەندانی حکوومەتەوە ئاراستەی کۆمیتەی *یەکێتی و پێشکەوتنی عوسمانی* کرا. لە مانگی تەممووزدا ڕاگەیەندرا کە جێگرەوەی تاھیر، ئیسماعیل حەکی دەبێت کە *وەلی* ئەسگەتی بوو.

## سەرچاوەکان

پۆل:مردووانی ١٩١٣
پۆل:لەدایکبووانی ١٨٤٨
پۆل:سەربازەکان
پۆل:ئیمپراتۆریەتیی عوسمانی
نادۆ ماخمەدۆڤ

**نادۆ خدۆی ماخمەدۆڤ** (؛ ١٩٠٧‒١٩٩٠)یان **مەخمودۆڤ**، نووسەر و کەسایەتی گشتی کوردی یەکێتیی سۆڤیەت بوو.

## سەرەتای ژیان
نادۆ ماخمەدۆڤ لە ١ی کانوونی دووەمی ١٩٠٧ لە گوندی گەرانلوغ لە ئەرمینیا لەدایکبووە. دایکی لە بنەماڵەیەکی خاوەن زەویی دەوڵەمەندی کورد کە بە بەگزادە ناسراو بوون، لە دایکبووە؛ بەڵام بەھۆی نەخۆشییەکەوە کە ڕوخساری شێواندووە، ناچار بووە ھاوسەرگیری لەگەڵ شوانێک بکات، بە ناوی خدۆ. دوای لەدەستدانی باوکی لە تەمەنی ١٠ ساڵیدا، نادۆ دەبێتە جێگرەوەی باوکی، و پیشەی شوانی دەکات بۆ ئەوەی بژێوی ژیانی دایکی و خوشکە بچووکەکەی دابین بکات، لە ئەنجامدا منداڵییەکی سەختی دەبێت.

لەکاتێکدا خەونی نادۆ ئەوە بوو کە ببێت بە کەسێکی خوێندەوار، بەڵام لەبری ئەوە ناچار بوو بەیانی تا شەو چاودێری ئاژەڵەکانی بکات و لە ماڵی خاوەن زەوییەکی دەوڵەمەنددا کار بکات. لە بەرامبەر کار و نییەتی باشییەوە، نادۆ ڕێگەی پێدرا لە کاتی وانە تایبەتەکانی کوڕی خاوەن زەوییەکەدا لە گۆشەی ژوورەکەدا دابنیشێت، و فێر ببێت. بەم شێوەیە نادۆ فێری خوێندنەوە و نووسین بوو.

لە دوای شۆڕشی ڕووسیادا، بڕیارێک دەرچوو دەربارەی ئەوەی «ھەرچی گەنج و منداڵێکی بە توانای گەلەکەمان دەتوانن خوێندنی خۆڕایی بەدەست بھێنن»، جا کورد بێت یان ئەرمەنی، خوێندنێکی بێ بەرامبەر وەردەگرێت. ماخمەدۆڤ ئەندامێکی چالاک بوو لە ڕێکخراوێکی گەنجانی کرێکاردا، بۆیە دەرفەتی خوێندنی لە ئەلێکساندرۆپۆل (ئێستا گیومری) لە قوتابخانەی باڵای کۆمۆنیستەکان وەرگرت. نادۆ جگە لە خوێندنی حزبی، خوێندنی بەشی مێژووی زانکۆی یەریڤانی حکومی تەواو کردووە.

## کتێبەکانی
* *مێژووی گەلی کورد*، یەریڤان ١٩٥٩. (بە زمانی ئەرمەنی)
* *چیرۆکەکان*، یەریڤان ١٩٦٤. (بە کوردی)
* *دواژۆی بچووک*، یەریڤان ١٩٦٥. (بە زمانی ئەرمەنی)
* *دڵی پارتریج*، یەریڤان ١٩٦٨. (بە زمانی ئەرمەنی)
* *گفتووگۆی ڕووبارەکان*، یەریڤان ١٩٧٠. (بە کوردی)
* *خانووە کوژاوەکان* (*Marats Ojakhnere Tskhatsin*)، یەریڤان ١٩٧١. (بە زمانی ئەرمەنی)
* *دواژۆی بچووک*، مۆسکۆ ١٩٧٤. (لە ڕووسیا)
* *لە شوێنە ڕەسەنەکان*، یەریڤان ١٩٧٨. (بە زمانی ئەرمەنی)
* *کۆبوونەوە لەبیرنەکراوەکان*، یەریڤان ١٩٨٧. (بە زمانی ئەرمەنی)
* *بەھار*، تەمور خەلیل لەگەڵ نادۆ ماخمەدۆڤ، یەریڤان ١٩٨٩.

## سەرچاوەکان

پۆل:نووسەران بە زمانی کوردی
پۆل:کوردەکانی یەکێتیی سۆڤیەت
پۆل:نووسەرانی سۆڤیەت
پۆل:مردووانی ١٩٩٠
پۆل:لەدایکبووانی ١٩٠٧
پۆل:نووسەران
ھەڵبژاردەی تۆپی پێی بوروندی

**ھەڵبژاردەی تۆپی پێی بوروندی** نوێنەرایەتی بوروندی دەکات لە تۆپی پێی نێودەوڵەتی و لەلایەن فیدراسیۆنی تۆپی پێی بوروندییەوە سەرپەرشتی دەکرێت.ھەڵبژاردەکە نەیتوانیوە بەشداری جامی جیھانیی فیفا بکات. پێشتر بوروندی زۆر نزیک بوو لە سەرکەوتن بۆ جامی نەتەوەکانی ئەفریقای ساڵی ١٩٩٤، لە پلەی ئۆفدا تەنھا بە لێدانی سزا بە گینێ دۆڕا؛ بەڵام لە ساڵی ٢٠١٩، بۆ یەکەمجار سەرکەوت، و بەشداری جامی نەتەوەکانی ئەفریقا کرد لە لە کۆمەڵەی دووەم جێگیر بوو، بەڵام ھەموو یارییەکانی دۆڕاند و لە قۆناغی کۆمەڵەکان بەبێ ئەوەی یەک گۆڵی تۆمار بکات دەرکرا. بوروندی لە ساڵی ١٩٧١ لەلایەن فیدراسیۆنی تۆپی پێی بوروندی دروست کراوە. یەکەم یاری پاڵاوتنەکانی جامی نەتەوەکانی ئەفریقا لە ساڵی ١٩٧٦ بەرامبەر سۆماڵیا بوو کە بە ئەنجامی ٢–٠ یارییەکەی دۆڕاند. دوای دۆڕاندنەکەی لە یاری گەڕانەوەدا بە ئەنجامی ١–٠، بوروندی سەرکەوت بۆ ئەوەی لە قۆناغی داھاتوودا ڕووبەڕووی میسر ببێتەوە و تێیدا بە کۆی گشتی بە ئەنجامی ٥–٠ دۆڕا و لە یاریگاکان دوورخرایەوە. حەڤدە ساڵ دەخایەنێت تا بوروندی یارییەکی تری پاڵاوتنەکانی جامی نەتەوەکانی ئەفریقا ئەنجام بدات.

## سەرچاوەکان

## بەستەرە دەرەکییەکان
* فیدراسیۆنی تۆپی پێی بوروندی
* بوروندی لە یاری CAF
* بۆروندی لە فیفا

پۆل:ھەڵبژاردەکانی تۆپی پێ
شێخبزێن

**شێخبزێن** ھۆزێکی کوردییە کە لە نزیک کۆیە لە ھەرێمی کوردستان، لە عێراق بوونیان ھەیە و بە پێکھاتەی بچووکەوە لە سەرانسەری تورکیادا بڵاوبوونەتەوە. لەکاتێکدا ئەو عەشیرەتە لە ھەرێمی کوردستان بە سۆرانی قسە دەکەن، ئەوانەی لە تورکیادا زاراوەی تایبەتی عەشیرەتی خۆیان، کە لەکییە، قسە دەکەن، پێی دەوترێت شێوەزاری شێخ بزەینی. سەرەڕای ئەوەش زۆرێک لەوانەی تورکیا تەنھا بەھۆی سیاسەتە گۆڕینی ڕەگەزیی تورکیا بە زمانی تورکی قسە دەکەن.

ئەوان لە دەوروبەری کرماشان لە ئێرانی ئێستادا دەژیان بەڵام لە سەدەی ١٦دا لەلایەن شا ئیسماعیلی یەکەمی سەفەویییەوە بەرەو سەنجەقی کەرکووکی عوسمانی دەرکران. زۆرێک لە ئەندامانی ھۆزەکە دواتر بەرەو ئەنادۆڵ کۆچیان دەکرد.

## وشەناسی
پێدەچێت ناوی عەشیرەتەکە ئاوێتەیەک بێت لە دوو وشەی شێخ و بازان. دووەمیان ناوی ئەو ناوچەیەیە لە نزیک شاری سلێمانی کە پێش ئەوەی دەیان ساڵ کۆچ بکەن بۆ ئەنادۆڵ لەوێ نیشتەجێ بوون. ناوەکە بە ڕێنووسی جیاواز لە بەڵگەنامەکانی عوسمانیدا ھاتووە.

## ئەمانەش ببینە
* ڕەشوان

## سەرچاوەکان

پۆل:ھۆزە کوردییەکان
پۆل:مێژووی پارێزگای کەرکووک
پۆل:مێژووی پارێزگای کرماشان
کەسایەتیی گشتی

**کەسایەتیی گشتی** ئەو کەسەیە کە خاوەنی ناوبانگ و پێگە و کەسایەتییەکیی گرنگە لەناو کۆمەڵگایەکدا، جا لە ڕێگەی دەستکەوت، بەخت، کردار، یان لە ھەندێک حاڵەتدا لە ڕێگەی ھیچ کردارێکی ئەنجامدراوی خۆیەوە بێت، ئەو نازناوە بەدەست دەھێنێت.

بە شێوەیەکی گشتی، *کەسایەتیی گشتی* تاکێکە کە ناوبانگ یان ناساندنێکی لە بواری گشتیدا بەدەست ھێناوە، زۆرجار بەھۆی بەشداریکردن لە سیاسەت، بوارەکانی کات بەسەربردن، وەرزش، یان بوارەکانی تری بەرژەوەندی گشتی. ڕەنگە کەسایەتییە گشتییەکان بەھۆی چالاکییەکانیان، دەستکەوتەکانیان، یان کاریگەرییەکانیان، سەرنج و لێکۆڵینەوەی خەڵک و میدیاکان بۆ خۆیان ڕابکێشن.

## وردتر بخوێنەوە
* پێناسەکردنی بەرپرسانی گشتی و کەسایەتییە گشتیەکان: ویلایەتی واشنتۆن (ئەرشیف)

## سەرچاوەکان

پۆل:کەسایەتی
پۆل:چالاکوانان
پۆل:کایەی گشتی
جاکۆب ھۆپکینز

**جاکۆب ھۆپکینز** (؛ لەدایکبووی ٤ی ئازاری ٢٠٠٢) ئەکتەری ئەمریکییە.

## سەرەتای ژیانی
ھۆپکینز لە شاری سانفرانسیسکۆ لە ویلایەتی کالیفۆرنیا لەدایک بووە، لە دایک و باوکی ئەکتەرەکانی جیراڵد و دیبرا ھۆپکینز. برایەکی گەورەی ھەیە بە ناوی جیراد، کە مۆسیقاژەن و گۆرانیبێژە.

## سەرچاوەکان

پۆل:زیندووان
پۆل:لەدایکبووانی ٢٠٠٢
پۆل:مناڵە کوڕە ئەکتەرە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:ئەمریکییەکانی بە ڕەگەز ئیتالی
پۆل:ئەکتەرەکانی تەلەڤیزیۆنی پیاوی ئەمریکی
پۆل:ئەکتەرەکانی فیلمە پیاوە ئەمریکییەکان
ھەڵبژاردەی تۆپی پێی مالی

**ھەڵبژاردەی تۆپی پێی مالی** (بە فەڕەنسی: *Équipe de football du Mali*) نوێنەرایەتی مالی دەکات لە تۆپی پێی نێودەوڵەتی پیاوان و لەلایەن فیدراسیۆنی تۆپی پێی مالییەوە سەرپەرشتی دەکرێت. ئەندامی ئەندامی ھەردوو ڕێکخراوی تۆپی پێی فیفا و یەکێتیی تۆپی پێی ئەفریقایە (CAF). لەکاتێکدا مالی ھێزێکی گەورەی تۆپی پێی لاوانە لە ھەردوو وڵاتی ئەفریقا و جیھان، بەڵام لە مێژوودا ھەرگیز ھەڵبژاردەکە نەیتوانیوە بەشداری جامی جیھانیی فیفا بکات. لە ١٣ بۆنەدا سەرکەوتنیان بۆ جامی نەتەوەکانی ئەفریقابەدەستھێناوە. مالی لە ١٧ی ئازاری ٢٠١٧ لەلایەن فیفاوە بەھۆی 'دەستوەردانەکانی حکوومەت' لە یەکێتیی تۆپی پێی نیشتمانی و ھەڵوەشاندنەوەی دەستەی کارگێڕی، ڕاگیرا. بەڵام دوای ئەوەی دەستەی کارگێڕی لەلایەن حکوومەتی مالییەوە دووبارە ناسێندرایەوە، لە ٢٩ی نیسان لەلایەن فیفاوە جارێکی دیکە خرایەوە سەر کارەکانیان.لە جامی نەتەوەکانی ئەفریقای ساڵی ٢٠١٠ دا مالی بووە مانشێتی ڕۆژنامە جیھانییەکانی بەھۆی ئەوەی گەڕایەوە لە دۆڕانی ٤–٠ لەکاتێکدا یازدە خولەک ماوە بۆ یەکسانکردنی ٤–٤ لەگەڵ ئەنگۆلا.ئەمەش وەک یەکێک لە بەرچاوترین گەڕانەوەکانی مێژووی تۆپی پێ دادەنرێت، شانبەشانی گەڕانەوەی بەناوبانگی سوێد بەرامبەر ئەڵمانیا لە پاڵاوتنەکانی جامی جیھانیی فیفا ٢٠١٤ بە ھەمان ئەنجام.

## ڕێزلێنان
* **[[جامی نەتەوەکانی ئەفریقا]]**
** پلەی دووەم (١):15x15پیکسڵ ١٩٧٢
* **پاڵەوانێتی نەتەوەکانی ئەفریقا**
** پلەی دووەم (٢):15x15پیکسڵ ٢٠١٦, ٢٠٢٠

### پاڵەوانێتییەکانی تر
* **جامی ئەمیلکار کابرال**
** پاڵەوان (٣): ١٩٨٩، ١٩٩٧، ٢٠٠٧
** پلەی دووەم (٤): –
* **پاڵەوانێتیی دۆستایەتی نێودەوڵەتی قەتەر**
** پلەی سێیەم (١): ٢٠٠٩–١٠

## سەرچاوەکان

## بەستەرە دەرەکییەکان
* Mali FF (ئەرشیڤ کراوە لە ٢٨ی ژانویەی ٢٠٢٠)
* پۆرتاڵی تۆپی پێی مالی 
* مالی لە CAF
* مالی لە فیفا
* کۆرتنی، باری. مالی – لیستی یارییە نێودەوڵەتییەکان لە RSSSF.com (دواجار نوێکراوەتەوە: ١٩ی ئابی ٢٠١٠)

پۆل:ھەڵبژاردەکانی تۆپی پێ
ھەڵبژاردەی تۆپی پێی گینێ بیساو

**ھەڵبژاردەی تۆپی پێی گینیا-بیساو** (بە پورتوگالی: Seleção nacional de futebol da Guiné-Bissau) نوێنەرایەتی گینیا-بیساو دەکات لە تۆپی پێی یەکێتی نێودەوڵەتی پیاوان و لەلایەن فیدراسیۆنی تۆپی پێی گینێ بیساو کۆنتڕۆڵ دەکرێت، تیپەکە ھەرگیز نەیتوانیوە سەرکەوتن بۆ جیھانی فیفا جامی ئەفریقا بەڵام چوار جار سەرکەوت بۆ جامی نەتەوەکانی ئەفریقا،یەکەم یاری خۆی لە ساڵی ٢٠١٧ ئەنجامدا. ھەڵبژاردەکە ئەندامی ھەردوو یەکێتی تۆپی پێی فیفا و یەکێتیی تۆپی پێی ئەفریقایە. گینێ بیساو بە ئامانجی گەیشتن بە جامی جیھانیی فیفای ١٩٩٨ی فەرەنسا، بەشداری یارییەکانی پاڵەوتنەکانی کرد. لە قۆناغی یەکەمی پاڵاوتنەکانی ئەفریقا یاری چوون و ھاتنی بەرامبەر گینیا یاری کرد. لە یاری یەکەم لە یاریگای خۆی لە یاریگای ٢٤ دی سێتێمبرۆ لە شاری بیساو لە یەکی حوزەیرانی ١٩٩٦ بە ئامادەبوونی ١٥ ھەزار کەس بەڕێوەچوو. بە ئەنجامی ٣–٢ تەواو بوو. یاریی چوون لە دەرەوەی یاریگا خۆی لە ٢٨ی ئەیلوول لە شاری کۆناکری بەڕێوەچوو بە ئەنجامی ٥–٤ سەرکەوتنیان بەدەستھێنا.گینێ بیساو ھەرگیز لە قۆناغی یەکەمی پاڵاوتنەکان زیاتر سەرنەکەوتووە تا پاڵاوتنەکانی ٢٠٢٢ کە لە دوو یاریدا بە ئەنجامی ٣–١ لە ساو تۆمێ و پرینسیپی بردەوە.

## سەرچاوەکان

## بەستەرە دەرەکییەکان

* 
* Official football federeation
* Guinea-Bissau – FIFA profile (archived 2١ حوزەیران ٢٠٠٧)

پۆل:ھەڵبژاردەکانی تۆپی پێ
بێڵ ھادەر

**ویلیام تۆماس ھادەر** (؛ لەدایکبووی ٧ی حوزەیرانی ١٩٧٨) ئەکتەر و نووسەر و بەرھەمھێنەر و دەرھێنەری ئەمریکییە.

## سەرەتای ژیانی
ھادەر لە ٧ی حوزەیرانی ١٩٧٨ لە شاری تولسا لە ویلایەتی ئۆکلاھۆما لەدایکبووە، کوڕی مامۆستای سەما شێری ڕێنی، و خاوەنی کۆمپانیای بارھەڵگری ئاسمانی و بەڕێوەبەری چێشتخانە و شۆفێری بارھەڵگر و ناوبەناو ویلیام تۆماس ھادەرە. دوو خوشکی بچووکی ھەیە بە ناوەکانی کەتی و کارا. ڕەچەڵەکی دانیمارکی، ئینگلیزی، ئەڵمانی و ئێرلەندی لەخۆدەگرێت. لە قوتابخانەی پاتریک ھێنری سەرەتایی و ئامادەیی ئەدیسۆن و قوتابخانەی ئامادەکاری کاسیا ھۆڵ خوێندوویەتی.

## سەرچاوەکان

پۆل:زیندووان
پۆل:لەدایکبووانی ١٩٧٨
پۆل:کۆمیدیاکارە ئەمریکییەکانی سەدەی ٢١ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:نووسەرە پیاوە ئەمریکییەکانی سەدەی ٢١ەم
پۆل:ئەکتەرەکانی فیلمە پیاوە ئەمریکییەکان
پۆل:سیناریۆنووسە کوڕە ئەمریکییەکان
پۆل:ئەکتەرەکانی تەلەڤیزیۆنی پیاوی ئەمریکی
پۆل:کوڕە نووسەرە تەلەڤیزیۆنییە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:خەڵکی ئەمریکایی بە ڕەچەڵەک دانیمارکی
پۆل:ئەمریکییەکانی بە ڕەگەز ئینگلیز
پۆل:ئەمریکییەکانی بە ڕەگەز ئاڵمانی
پۆل:ئەمریکییەکانی بە ڕەگەز ئیری
پۆل:دەرھێنەرانی تەلەڤیزیۆنی ئەمریکی
پۆل:نووسەرە تەلەڤیزیۆنییە ئەمریکییەکان
پۆل:براوەکانی خەڵاتی گیڵد ئۆف ئەمریکا
پۆل:براوەکانی خەڵاتی ئێمی پرایم تایم بۆ نمایشێکی نایاب لەلایەن ئەکتەری سەرەکی لە زنجیرەیەکی کۆمیدیا
پۆل:وەرگرانی خەڵاتی پیبۆدی